डि‍विलियर्स के आउट होने के बाद रनगति पर एक हद तक नियंत्रण लग गया.मेजबान टीम का चौथा विकेट हेनरिक क्‍लासेन (22 रन, 40 गेंद, तीन चौके) के रूप में गिरा, जिन्‍हें बुमराह ने कप्‍तान विराट कोहली से कैच कराया.क्‍लासेन की जगह आए फरहान बेहरदीन (1) को पेवेलियन लौटने में ज्‍यादा वक्‍त नहीं लगा. उन्‍हें शारदुल ने जसप्रीत बुमराह से कैच कराया. 136 रन तक दक्षिण अफ्रीका की आधी टीम पेवेलियन लौट चुकी थी.इसके थोड़ी ही देर बाद मेजबान टीम ने क्रिस मॉरिस (4) को विकेट गंवा दिया जो कुलदीप यादव की गेंद पर धवन द्वारा लपके गए. विकेट की इस पतझड़ के बीच जोंडो ने अपना अर्धशतक 67 गेंदों पर तीन चौकों और दो छक्‍कों की मदद से पूरा किया.पारी के 37वें ओवर में खाया जोंडो (54 रन, 74 गेंद, तीन चौके, दो छक्‍के) के चहल की गेंद पर हार्दिक पंड्या के हाथों कैच आउट होते ही दक्षिण अफ्रीका की पारी का रहा-सहा संघर्ष भी समाप्‍त हो गया.टीम का आठवां विकेट मोर्ने मोर्केल (20) के रूप में हार्दिक पंड्या के खाते में गया. इमरान ताहिर (2) को जसप्रीत बुमराह ने कोहली से कैच कराया. नौवां विकेट 192 के स्‍कोर पर गिरा.अंतिम विकेट के रूप में फेलुकवायो (34 रन, 42 गेंद, दो चौके, दो छक्‍के) के शारदुल ठाकुर की गेंद पर आउट होते ही दक्षिण अफ्रीकी पारी 46.5 ओवर में 204 रन पर सिमट गई. भारत के लिए शारदुल सबसे सफल बॉलर रहे, उन्‍होंने 52 रन देकर चार विकेट लिए. जसप्रीत बुमराह और युजवेंद्र चहल ने दो-दो विकेट हासिल किए.